Buckingham

Buckingham er en by i det nordlige Buckinghamshire i England, omkring 16 km fra grensen til Northamptonshire. Befolkningstallet var 11 572 i 2001.

Navnet kommer fra angelsaksisk, og betyr «Buccas hjem»; Bucca var en viktig jordeier i området. Den ble administrasjonssenter i grevskapet i 888, under Alfred den store. I det 16. århundre flyttet Henrik VIII administrasjonssenteret til Aylesbury, som ligger omtrent midt i grevskapet.

Byen har vokst opp omkring den gamle markedsplassen, og har mange bygninger fra det 18. århundre. En svært sentralt plassert historisk bygning er det gamle fengselet, Old County Gaol, som er innredet som bymuseum.

To hovedveier, A421 og A413, går gjennom byen.

Storbritannias første og så langt eneste private universitet, University of Buckingham, ligger her. De fleste av studentene er utenlandske.

 Eksterne lenker 


Kategori:Byer i Buckinghamshire